थुलुङ दुधकोशी गाउँपालिका

कोशी प्रदेशको सोलुखुम्बु जिल्लामा अवस्थित एक गाउँपालिका हो।  नेपालमा ७५३ स्थानीय तह लागू हुँदा सोलुखुम्बुमा साविकका नेले, काङ्गेल, पञ्चन, जुबु, मुक्ली, देउसा र लोखिम गाउँ विकास समितिहरूलाई समेटेर थुलुङ दुधकोशी गाउँपालिका बनाइएको हो ।  यसको क्षेत्रफल १४४.६ वर्गकिलोमिटर रहेको छ । यस गाउँपालिकाको केन्द्र साविकको मुक्ली गाविसको कार्यालयमा राखिएको छ। यस गाउँपालिकालाई ९ वडामा विभाजन गरिएको छ। यस गाउँपालिकाको सिमाना पूर्वमा सोताङ गाउँपालिका, पश्चिममा सोलुदुधकुण्ड नगरपालिका र नेचासल्यान गाउँपालिका, उत्तरमा दुधकोशी र सोताङ गाउँपालिका तथा दक्षिणमा खोटाङ जिल्लासम्म फैलिएको छ। 

जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या १८,३५४ रहेको छ भने यहाँ ४,६२४ घरधुरी रहेका छन्।

सन्दर्भ सामग्रीहरू

बाह्य कडीहरू
जिल्ला समन्वय समितिको कार्यालय, सोलुखुम्बु, नेपाल 

यो पनि हेर्नुहोस्

श्रेणी:सोलुखुम्बु जिल्लाका गाउँपालिकाहरू
श्रेणी:कोशी प्रदेशका गाउँपालिकाहरू